== Piezoelektriske materialer ==
Ud over kvarts findes der mange materialer, der besidder piezoelektriske egenskaber: stoffer som [[aluminiumfosfat]] og [[keramiske materialer]] med [[perovskit]] eller [[wolfram]]-[[bronze]]-strukturer (BaTiO<sub>3</sub>, KNbO<sub>3</sub>, LiNbO<sub>3</sub>, LiTaO<sub>3</sub>, BiFeO<sub>3</sub>, Na<sub>x</sub>WO<sub>3</sub>, Ba<sub>2</sub>NaNb<sub>5</sub>O<sub>5</sub>, Pb<sub>2</sub>KNb<sub>5</sub>O<sub>15</sub>). Enkelte [[polymer]]er såsom [[polyvinylfluorid]] har en piezoelektrisk virkning, der er adskillige gange større end for kvarts, og en række naturlige stoffer som [[gummi (materiale)|gummi]], [[uld]], [[hår]], fibre af [[træ (materiale)|træ]] samt [[silke]] udviser til en vis grad piezoelektriske egenskaber. Man har også konstateret effekten i [[Knogle (anatomi)|knogler]], og nogle mener, at dette er et led i den proces, der får knogler til at "vokse sig stærke", når de udsættes for mekanisk pres.
Fysik